Stacy Ferguson

Stacy Ann Ferguson (geriau žinoma savo slapyvardžiu Fergie; g. 1975 m. kovo 27 d.) – JAV vokalistė, šokėja, aktorė, reperė, modelis ir dainų autorė.

Ji yra buvusi vaikams skirtos televizijos laidos „Kids Incorporated“ ir grupės „Wild Orchid“ narė. Šiuo metu ji yra hiphopo/pop grupės „The Black Eyed Peas“ vokalistė, taip pat ir solo dainininkė. 2006 m. ji išleido albumą „The Dutchess“, kuris buvo parduotas 6 mln. tiražu visame pasaulyje.

 Biografija 

 Vaikystė 
Ferguson gimė Hacienda Heights, Kalifornijoje. Jos motina yra Terri Jackson, tėvas Patrick Ferguson. Ji turi vienintelę seserį Daną, kuri yra aktorė. Fergie tėvai turi airių, škotų ir meksikiečių kraujo, be to, jie yra Romos katalikai. Blender Kadangi jos tėvai buvo katalikai mokytojai, ji užaugo priemiestyje ir laikėsi griežtų katalikiškų taisyklių ir vertybių. Ferguson lankė Mesa Robles pagrindinę mokyklą ir Glen A. Wilson vidurinę mokyklą. Mokykloje ji mokėsi vien dešimtukais ir netgi buvo rašybos konkurso nugalėtoja.

 Asmeninis gyvenimas 
2009 m. sausio 10 d. Ferguson susituokė su aktoriumi Josh Duhamel. Jie susitiko 2004 m. Duhamel serialo „Las Vegasas“ filmavimo aikštelėje, kai jinai su grupe „Black Eyed Peas“ pasirodė šiame seriale. Ir nuo tol jie draugauja. Ferguson ir Duhamel 2007 m. kartu nusipirko namą Los Andžele.name=„STLtoday“>

Kai 2001 m. Fergie paliko grupę „Wild Orchid“, Fergie, netekusi mėgiamos veiklos, puolė į neviltį. Ir kartą visai netyčia pabandžiusi narkotikų, ji jau nebegalėjo sustoti. Tik po dvejų metų tėvų verčiama Fergie ėmė lankytis reabilitacijos klinikoje.

Būdama 18-kos be narkotikų, Fergie pabandė liesbietiškus santykius. 2009 m. Fergie prisipažino, kad yra biseksuali.http://www.pinknews.co.uk/news/articles/2005-12489.html 

Ferguson keliuose interviu pasakojo, jog yra nuolatinė hipnozės terapijos klientė, jai tai padeda atsilaiduoti ir nevartoti narkotikų.

 Aktorės karjera 
Vaikystėje motinos paraginta Fergie pradėjo įgarsinti animacinių filmukų herojus ir reklamas, tačiau išgarsėjo, kai nuėjo į populiarų vaikams skirtą televizijos šou. Šis televizijos šou, į kurį atėjo septynmetė Stacy, vadinosi „Kids Incorporated“, jame ji išbuvo nuo 1984 iki 1989 m. Fergie taip pat įgarsino Sally Brown dviejuose Charlie Brown filmuose „It’s Flashbeagle, Charlie Brown“ (1984) ir „Snoopy’s Getting Married, Charlie Brown“ (1985). 1994 m. ji pasirodė „Fox“ TV komedijoje „Vedęs ir turi vaikų“, kur atliko Ann rolę.

2003 m. Ferguson animacinio serialo „Rocket Power“ specialiame filme „Reggie’s Big Beach Break“, rodytame per „Nickelodeon“, įgarsino pop žvaigždę vardu Shaffika. 2005 m. Fergie turėjo pasirodyti filme „Rūkas“, tačiau turėjo atsisakyti dėl kontrakto ribojimų. 2006 m. ji pasirodė filme „Poseidonas“, o 2007 m. ji atliko nemenką vaidmenį filme „Teroro planeta“.

2009 m. bus išleistas miuziklinis filmas pavadinimu „Devyni“, kuriame Fergie atliko vieną iš pagrindinių vaidmenų.

 Muzikinė karjera 

 1991–2001: „Wild Orchid“ 

„Wild Orchid“ susikūrė tada, kai dar grupės narės dar buvo paauglės. Dainų autorius Bobby Sandstrom padėjo grupei parašyti ir įrašyti demo dainas. Jos pirmiausiai pasirašė kontraktą su kompanija „Sony Publishing“, o 1994 m. grupė pasirašė kontraktą su įrašų kompanija „RCA Records“.http://books.google.com/books?id=zQkEAAAAMBAJ&pg=PA14&dq=Wild+Orchid&as_pt=MAGAZINES
1996 m. grupė išleido pirmąjį singlą pavadinimu „At Night I Pray“. 1997 m. grupė išleido savo debiutinį albumą, pavadinimu „Wild Orchid“. Albumas buvo parduotas daugiau nei vieno milijono tiražu pasauliniu mastu. Iš albumo buvo išleisti singlai „Talk to Me“ (kuris buvo panaudotas filme „Skuba tik kvailiai“), „At Night I Pray“ ir „Supernatural“.

1997 m. pabaigoje grupė pradėjo koncertinį turą su „98 Degrees“ ir „'NSYNC“ bei išleido antrąjį studijinį albumą „Oxygen“, kuriame buvo singlas „Be Mine“. „http://books.google.com/books?id=DQoEAAAAMBAJ&pg=PA70&dq=Wild+Orchid&as_pt=MAGAZINES

2001 m. jos išleido singlą „Stuttering (Don't Say)“. Tai buvo paskutinis grupės singlas, kuriame buvo Stacy vokalai. 2003 m. Stacy pasivadinusi Fergie prisidėjo prie hiphopo grupės „Black Eyed Peas“.

2003 m. „Wild Orchid“ sudarė tik Renee ir Stefanie. Jų ketvirtasis albumas „Hypnotic“ patyrė komercinę nesėkmę. 2004 m. įrašų kompanija atsisakė bendradarbiauti su grupe, kadangi grupė per tiek metų taip ir netapo populiari, ir buvo nuostolinga, grupė oficialiai išsiskyrė.

 2003–dabar: „The Black Eyed Peas“ 

Viename vakarėlyje Stacy susipažino su grupės „Black Eyed Peas“ solistais. Jiems tuo metu reikėjo pritariančios merginos singlui „Shut Up“ įrašyti. Po šios dainos sekė dar keturios ir galiausiai dainininkei pasiūlė likti su jais. Fergie su grupe sėkmingai išleido tris studijinius albumus. Albumas „Elephunk“ buvo pirmasis komerciškai sėkmingas albumas bei pirmasis albumas su Fergie, kuri pakeitė Kim Hill. Ketvirtasis grupės albumas bei antrasis su Fergie „Monkey Business“ pelnė grupei 4 „Grammy“ nominacijas, iš kurių dvejas laimėjo. Pasak IFPI, Europoje buvo parduota daigiau nei 2 milijonai albumo kopijų. Iš viso albumas parduotas 10 milijonų tiražu pasaulyje, ir tai yra kol kas sėkmingiausias BEP albumas. Penktasis grupės albumas „The E.N.D.“ išleistas 2009 m. turi du pirmos vietos singlus.

 2006–dabar: solinė karjera 

Po dviejų sėkmingų „Black Eyed Peas“ išleistų albumų, Ferguson pradėjo galvoti apie solinį albumą. Pirmiausiai ji įrašė dvi dainas filmui „Poseidonas“. Ir 2006 m. rugsėjo 19 d. išėjo solinis Fergie debiutinis albumas „The Dutchess“. Tačiau tai nereiškė, jog Stacy paliko „Black Eyed Peas“, grupė ruošėsi išleisti trečiąjį albumą su Fergie. Be to, Will.I.Am buvo pagrindinis šio albumo prodiuseris.

Pirmasis singlas iš albumo buvo „London Bridge“, kuris yra taip pat pirmasis Fergie singlas pasiekęs #1-ąją vietą JAV Billboard Hot 100 tope.„Fergie – Artist Chart History“. Allmusic. Nuoroda tikrinta August 4, 2007. Antrasis singlas „Fergalicious“ pasiekė #2 vietą Billboard Hot 100 tope po kelių mėnesių. Tačiau, „Fergalicious“ įstengė JAV Pop 100 tope pasiekė aukščiausiąją vietą ir topo pirmame dešimtuke išbuvo net keturiolika savaičių. „Fergalicious“ buvo labai sėkmingas parsisiuntimo singlas, ši daina buvo atestuota dukart platinine JAV tik dėl parsisiuntimo, ir tai yra pavykę tik kelioms dainoms. Iki 2008 m. „Fergalicious“ buvo parsisiųsta daugiau nei 2 740 000 kartų vien JAV, ir tai yra viena iš dešimties daugiausiai parsisiųstų dainų JAV muzikos istorijoje. Trečiasis singlas „Glamorous“ 2007 m. tapo antruoju Fergie pirmos vietos singlu JAV. Daina Lietuvoje pasiekė #4 vietą, o remiksas su „Space Cowboy“ # 11 vietą.LCC Ketvirtasis singlas buvo pasaulinis hitas. „Big Girls Don't Cry“ tapo trečiuoju Fergie pirmos vietos singlu JAV Billboard Hot 100 tope. Daina buvo nominuota „Grammy“ apdovanojimui kategorijoje „Geriausias moters pop vokalo pasirodymas“, daina nelaimėjo apdovanojimo, bet tai pirmasis Fergie solo kūrinys nominuotas „Grammy“. Australijoje, Brazilijoje, Kanadoje, Airijoje, Naujoje Zelandijoje, Meksikoje, Austrijoje, Rumunijoje, Kroatijoje ir JK ir JAV ši daina pasiekė aukščiausiąja pirmąją vietą. „Big Girls Don’t Cry“ tapo sėkmingiausia Fergie daina pasaulyje. Australijoje ARIA tope ji buvo atestuota dukart platinine, kai buvo parduota daugiau nei 140 000 kopijų, ir tapo didžiausiu metų singlu. Nors Naujoje Zelandijoje daina #1 vietoje RIANZ tope pabuvojo tik vieną savaitę, „Big Girls Don’t Cry“ tapo ketvirtuoju sėkmingiausiu singlu RIANZ muzikos istorijoje.http://charts.org.nz/showitem.asp?interpret=Fergie&titel=Big+Girls+Don%27t+Cry&cat=s  Charts.org.nz Penktasis singlas iš albumo „Clumsy“ tapo penktuoju Top 10-tuko singlu JAV ir Australijoje.

Taip pat 2007 m. birželio 1 d. pasirodė princesei Dianai skirtame koncerte ir atliko dainas „Glamorous“ ir „Big Girls Don’t Cry“.

2007 m. lapkričio 18 dieną Ferguson laimėjo „Pop or Rock „Favorite Female Artist“ kategorijoje „American Music Awards“ apdovanojimuose. Paskui jos daina „Big Girls Don’t Cry“ pelnė „Grammy“ nominaciją kategorijoje „Best Female Pop Vocal Performance“, tačiau apdavonojimas atiteko Amy Winehouse.

Daina „Labels or Love“ buvo įrašyta kaip filmo „Seksas ir miestas“ garso takelis. Ferguson bendradarbiavo su Japonijos dainininke Kumi Koda. Jos įrašė dainą „That Ain’t Cool“. Singlas debiutavo dvidešimt antroje topo „Oricon Weekly Single Top“ vietoje. Fergie taip pat atliko dainą „Beat It 2008“ su Michael Jackson 25 metų albumo „Thriller“ atminimui.http://www.amazon.com/Michael-Jackson-25th-Anniversary-Thriller/dp/B000WS4QJG/ref=pd_bbs_1?ie=UTF8&s=music&qid=1218650360&sr=8-1

 Diskografija 

 Solo albumai 

 2006: The Dutchess

 Filmografija 

 Metai  Pavadinimas  Vaidmuo  Žanras1984 It’s Flashbeagle, Charlie BrownSally Brown Animacija1985 Snoopy’s Getting Married, Charlie BrownSally Brown Animacija1986 Pabaisa spintoj Lucy Komedija/siaubo1998 Pakeleivingas kaleivis Girl Komedija/drama/siaubo2005 Būk kietas Save Komedija2006 Instant Def  Ella/Loca  Reklaminiai interneto filmukai2006 Poseidonas Gloria Veiksmo2007 Teroro planeta Tammy Visan Veiksmo/siaubo2009 Devyni Saraghina Miuziklas2010  Marmadukas  skotu avigane  Animacija

 Apdovanojimai ir nominacijos 
 Metai Teikėjas Kategorija Rezultatas 2007MTV Australian Video Music AwardsSeksualiausias vaizdo klipas:„Fergalicious“MuchMusic Video AwardsGeriausias tarptautinis vaizdo klipas:„Fergalicious“Žmonių pasirinkimas: Mėgstamiausia tarptautinė atlikėja:„Fergalicious“Teen Choice AwardsPasirinkimas tarptautinė atlikėjaMTV Video Music AwardsGeriausia atlikėjaGeriausias pop vaizdo klipas: „Fergalicious“Los Premios MTV LatinoaméricaMejor Artista Nuevo Internacional (Geriausia naujausia tarptautinė atlikėja)World Music AwardsPasaulio geriausiai R&B įrašus parduodantis atlikėjasPasaulio geriausiai įrašus parduodantis naujas atlikėjasAmerican Music AwardsGeriausias pop/rokas atlikėjasBillboard Year-End Chart**Metų atlikėjasMetų atlikėjaBillboard Hot 100 metų atlikėjasBillboard Hot 100 metų atlikėjaGeriausia dainų parsisiuntimo atlikėjaGeriausios dainos parsisiųstiPop 100 metų atlikėja 2008GrammyGeriausias moters pop vokalo pasirodymas:„Big Girls Don't Cry“People's Choice AwardsMėgstamiausia atlikėjaMuchMusic Video AwardsGeriausias tarptautinis vaizdo klipasNickelodeon Kids' Choice AwardsMėgstamiausia atlikėjaJuno AwardsGeriausias tarptautinis albumasASCAPMetų daina:„Big Girls Don’t Cry“MTV Video Music Awards JapanGeriausias atlikėjos vaido klipas:„Big Girls Don’t Cry“MTV Asia AwardsGeriausia tarptautinė atlikėjaVaizdo klipo žvaigždė – „Clumsy“ 2009People's Choice AwardsMėgstamiausias garso takelis:„Labels or Love“MTV Video Music Awards JapanGeriausias bendradarbiavimo klipas: „Party People“
**Nebuvo 2007 m. Billboard muzikos apdovanojimų, todėl laimėtojai buvo paminėti metų gale, topų sąraše.

 Šaltiniai 

 Nuorodos 

 Oficiali svetainė internete
 Apie Fergie IMDb.com
 Fergie „MySpace“ puslapis
 Oficialus Fregie „Youtube“ kanalas


Ferguson, Stacy
Ferguson, Stacy
Ferguson, Stacy
Ferguson, Stacy
Ferguson, Stacy
Ferguson